
REPUBLICA MOLDOVA РЕСПУБЛИКА МОЛДОВА



**CONSILIUL RAIONAL**  **РАЙОННЫЙ СОВЕТ**

### RÎŞCANI РЫШКАНЬ

***Proiect***

***DECIZIE*** ***nr.\_\_\_\_\_\_\_***

***din***

Cu privire la îndeplinirea planului

de acțiuni pentru anul 2025 și aprobarea

planului de acțiuni pentru anul 2026

În temeiul art.43 alin. (2) și art. 53 alin. (1) lit.q) din Legea privind administraţia publică locală nr.436/2006, ținând cont de prevederile deciziei Consiliului raional nr. 02/02 din 16 martie 2022 Cu privire la aprobarea Strategiei de dezvoltare socio-economică a raionului Rîşcani pentru perioada 2021-2025, Decizia nr.02/01 din 11.04.2025 Cu privire la îndeplinirea Planului de acțiuni pe anul 2024 și aprobarea Planului de acțiuni pentru anul 2025 reieșind din Strategia de dezvoltare socio-economică a raionului Rîșcani, pentru anii 2021-2025,

Consiliul Raional DECIDE:

1. Se aprobă raportul cu privire la dezvoltarea socio-economică a raionului şi realizarea planului de acţiuni pentru 2025 din Strategia de dezvoltare socio-economică a raionului Rîşcani pentru perioada 2021-2025. (anexa 1).

2. Se aprobă Planul de acţiuni pentru anul 2026 (anexa 2).

3. Se obligă preşedintele raionului Rîşcani, dl Vladimir Mizdrenco, vicepreşedinţii raionului Rîşcani, dl Igor Stoian, dna Dîncenoc Lidia, dna Mariana Turea să monitorizeze şi să coordoneze acţiunile de realizare a Planului de acțiuni aprobate de Consiliul Raional, conform domeniilor de activitate.

4. Se recomandă serviciilor raionale desconcentrate, autorităţilor administraţiei publice locale de nivelul întâi să contribuie la realizarea Planului de acțiuni pentru anul 2026.

5. Responsabil pentru realizarea prezentei decizii se desemnează, președintele raionului Rîşcani.

6. Secretara Consiliului Raional Rîşcani, dna Rodica Postolachi, va asigura publicarea şi aducerea la cunoştinţă a prevederilor prezentei decizii persoanelor interesate.

7.Controlul executării prezentei decizii se pune în sarcina comisiilor consultative de specialitate ale Consiliului Raional Rîşcani.

***Preşedinte al şedinţei \_\_\_\_\_\_\_\_\_\_***

***Secretara Consiliului raional R. Postolachi***

**NOTĂ INFORMATIVĂ**

la proiectul de decizie Cu privire la îndeplinirea planului de acțiuni pentru anul 2025 și aprobarea planului de acțiuni pentru anul 2026

**1. Denumirea autorului şi, după caz, a participanţilor la elaborarea proiectului.** Proiectul de decizie a fost elaborat de către Secţia Economie, autoritate publică responsabilă, conform competenţelor, de elaborarea şi promovarea proiectului de decizie.

**2. Condiţiile ce au impus elaborarea proiectului de act normativ şi finalităţile urmărite**. Proiectul deciziei a fost elaborat reieșind din situația determinată în urma monitorizării executării planului de acţiuni pentru anul 2025 și necesitatea aprobării planului de acțiuni pentru anul 2026.

**3. Scopul şi obiectivele proiectului**

Proiectul deciziei are ca scop executarea calitativă şi în termenii stabiliți a obiectivelor pe a 2025 din Strategia de dezvoltare socio-economică a raionului Rîşcani pentru perioada 2021-2025 adoptate de către Consiliul raional și determinarea problemelor pentru proiectarea și aprobarea planului de acțiuni prin specificarea obiectivelor pentru anul 2026, precum și a acordării serviciilor calitative cetățenilor din raion.

**4. Principalele prevederi ale proiectului şi evidenţierea elementelor noi**

Prin proiectul de decizie se propune de a aproba raportul cu privire la dezvoltarea socio –economică a raionuluiprin realizarea planului de acţiuni pentru 2025din *Strategia de dezvoltare socio-economică a raionului* și de a aproba planul de acțiuni pentru anul 2026 din *Strategia de dezvoltare socio-economică a raionului Rîşcani pentru perioada 2021-2025*; să se oblige Aparatul Preşedintelui raionului, subdiviziunile şi instituţiile subordonate Consiliului Raional Rîşcani: să contribuie la realizarea planului de acţiuni, reieșind din obiectivele strategiei socio-economică a raionului Rîşcani pentru anul 2026.

**5. Fundamentarea economico-financiară:** Se efectuează conform legislației în vigoare și necesită chetuieli financiare din diverse surse: buget de stat, buget raional, bugetele locale și fonduri de investiții.

**6. Modul de încorporare a actului în cadrul normativ în vigoare.**

Proiectul de decizie este elaborat în conformitate cu art. 43 din Legea privind administraţia publică locală nr.436/ 2006.

**7. Avizarea şi consultarea publică a proiectului.**

În scopul respectării prevederii Legii nr.239 /2008 privind transparenţa în procesul decizional şi Legii nr.100 /2017 cu privire la actele normative, anunţul cu privire la iniţierea elaborării proiectului de decizie cu toate explicaţiile de rigoare a fost plasat pe pagina web a Consiliului raional Rîşcani. Proiectul de decizie se prezintă comisiilor de specialitate pentru avizare şi se propune Consiliului raional pentru examinare şi aprobare.

**8. Constatările expertizei juridice.**

Proiectul de decizie a fost examinat de serviciul juridic al Aparatului preşedintelui, care a confirmat că decizia corespunde normelor legale.

Șef, Secţia Economie Igor Frecăuțan